لسبیلہ : ایس ایس پی لسبیلہ محمد ایوب اچکزئی نا کماشی ٹی لسبیلہ پولیس اٹ ترقی کروک آ افسر و کارندہ غاتا اعزاز اٹ دود اس اڈ ہلک۔ دود اٹ ڈی ایس پی شکایت سیل لسبیلہ شمن خان، ڈی ایس پی وندر منور علی شیخ، ڈی ایس پی ہیڈ کوارٹر ناصر حسین، سپرنٹنڈنٹ ایس ایس پی آفس اوتھل محمد ہارون خلجی ترقی کروک آ افسر تے ایلو عہدہ گا ترقی نا بیج خلکر۔ ترقی کروک آ افسر آتیٹی اسسٹنٹ سب انسپکٹر آن سب انسپکٹر و ہیڈ کانسٹیبل آن اسسٹنٹ سب انسپکٹر پروموٹ مروک آ افسرک ہم اوار ئسر۔ ہرافتیٹی ڈسٹرکٹ لسبیلہ پولیس نا امام بخش رونجھو،شفیع محمد رونجھو، محمد یوسف رونجھو و جمعہ خان اسٹنٹ سب انسپکٹر آن سب انسپکٹر وخت اس کہ نثار احمد شیخ، محمد رمضان جاموٹ، مجاہد علی خاصخیلی و محمد نعیم زہری ہیڈ کانسٹیبل آن اسٹنٹ سب انسپکٹر نا عہدہ غا ترقی کریر۔
(خ ن)
